238 1774. 



201. Psittacus pacificus F. (*) 



(Fig. pict. G.) 



Psittacus macrourus, olivaceo viridis, fronte atra, fascia 

 oculari uropygioque sanguineis, remigibus rectricibusque 

 coeruleis. 



Habitat in Otahaitee et Oriadea, ab incolis appellatur Aa. 



Corpus magnitudine Psittaci euchlori. (**) 



Rostrum crassum, convexum, aduncum, atrum; mandi- 

 bulasuperiore basi pallide-coerulea. Cera brevis, elevata, 

 atra. Nares oblongae in cera. Lingua carnosa, teres, obtusa. 

 Oculi mediocres. Irides aureae. Palpebrae nigricantes. 



Pedes scansorii, tetradactyli, breves, atri. Femora bre- 

 via, tecta pennis. Tibiae brevissimae, teretiusculae, rugosae; 

 digiti quatuor, duo antici, totidem postici, anticorum exte- 

 rior longitudine tibiae; interior brevior, posticorum exterior 

 longitudine dimidiae tibiae, interior brevissimus. Ungues 

 compressi, tenues, incurvi, acuti, fere longitudine digiti po- 

 stici interioris. 



Frons atra, fascia sanguinea per oculos, interrupta, 

 brevis, incipit ad basin mandibulae superioris, pervadit lora, 

 et desinit ad tempora paulo pone oculos. 



Tempora et genae prasina. Dorsum lurido-viride. 

 Caput, collum, pectus, abdomen, crissum, viridia. 

 Uropygium sanguineum. 



Alae complicatae ultra basin rectricum protenduntur. 

 Remiges extus cyanei, intus fusci. Alula cyanea. Tectri- 

 ces omnes virides. Alae subtus totae cinereo-fuscae. 



Cauda aequalis, fere longitudine corporis. Rectrices 

 cyaneae margine virides, subtus fuscae, rachi nigra. 



(*) Psittacus pacificus Lin. Gm. Lalh. et Psittacus novae Zee- 

 landiae Sparman. Mus. Carls. Platycereus nov. Zeel. Wagl. 



(**) Psittacus australis Lin. Gm. Psittacus pipilans Lath. 

 Yide §. 143 pag. 160. 



